stanford-oval/wikipedia huggingface dataset:
אדוארד פון בלו
ביוגרפיה > מלחמת העולם הראשונה ואחריתו

עם פרוץ מלחמת העולם הראשונה היה פון בלו מפקד הדיוויזיה ה-9, שהייתה חלק מהארמייה החמישית בחזית המערבית, ונטל חלק במערכה על הגבולות. ב-13 במאי 1915 מונה פון בלו למפקד זמני של הקורפוס ה-5, וב-2 בפברואר 1917 מונה למפקד הקבוע של הקורפוס ה-5. ב-9 בנובמבר 1918 מונה פון בלו למפקד פלגת הארמייה C, ופיקד עליה עד ה-19 בדצמבר 1918, ולאחר מכן פרש לביתו. על הצלחתו בקרבות קיבל פון בלו ב-18 באוגוסט 1917 את העיטור פור לה מריט.
ב-13 בינואר 1942 מת פון בלו באויטין, והוא בן 85 שנים.
ראו גם

הקיסרות הגרמנית במלחמת העולם הראשונה
Young & Restless

Young & Restless (בעברית: צעירים & חסרי מנוחה) הוא אלבום האולפן השני של הזמרת האמריקאית קריסטינה דבארג'. האלבום יצא לאור ב-3 במאי 2013 על ידי חברת התקליטים מנהטן רקורדס.
רשימת רצועות

| Young & Restless> מס' | Young & Restless> שם | Young & Restless> משך | Young & Restless>  | Young & Restless>  | Young & Restless>  | Young & Restless>  | Young & Restless>  | Young & Restless>  | Young & Restless>  |
| --- | --- | --- | --- | --- | --- | --- | --- | --- | --- |
| 1. | Ignite  | 3:35 |  |  |  |  |  |  |  |
| 2. | Cry Wolf  | 3:13 |  |  |  |  |  |  |  |
| 3. | Flashbacks  | 2:42 |  |  |  |  |  |  |  |
| 4. | Call U My Own  | 3:40 |  |  |  |  |  |  |  |
| 5. | Ten Billion Years  | 4:02 |  |  |  |  |  |  |  |
| 6. | Not Afraid of Ghosts  | 3:02 |  |  |  |  |  |  |  |
| 7. | Hold On  | 3:02 |  |  |  |  |  |  |  |
| 8. | Higher  | 3:26 |  |  |  |  |  |  |  |
| 9. | Nights in the City  | 3:41 |  |  |  |  |  |  |  |
| 10. | Now That You're Gone  | 3:42 |  |  |  |  |  |  |  |
| 11. | Find Me  | 3:35 |  |  |  |  |  |  |  |
| 12. | Waited Too Long  | 3:05 |  |  |  |  |  |  |  |
| 13. | Find It in My Heart  | 3:35 |  |  |  |  |  |  |  |
| 14. | Better Way to Say Goodbye  | 3:45 |  |  |  |  |  |  |  |
| 15. | Dreamcatcher  | 3:34 |  |  |  |  |  |  |  |
| משך כולל: | משך כולל: | 51:39 |  |  |  |  |  |  |  |
היסטוריית יציאות לאור

| מדינה | תאריך יציאה | חברת תקליטים | מקור |
| --- | --- | --- | --- |
| יפן | 3 במאי 2013 | מנהטן |  |
הערות שוליים

1 2  Young & Restless, Discogs (באנגלית)
↑  Kristinia DeBarge - Ignite, Singersroom.com, ‏2013-04-04 (באנגלית)
MIPS

ערך זה עוסק במדד למהירות מעבד. אם התכוונתם לארכיטקטורת מעבדים, ראו .
MIPS ‏(Million Instructions Per Second) – "מיליון פקודות לשנייה", היא מדד למהירותו של מעבד של מחשב, המשמש בעיקר להשוואת מהירותם של מחשבים מרכזיים.
מדד זה שימש כאמצעי קל לדרוג יחסי של מהירות וביצועי מחשבים מרכזיים. עוצמת המעבד של המחשב המרכזי הקטן ביותר של יבמ נכון ל-2007 (דגם A01 בסדרת z9 BC) מוערכת בכ-35 MIPS. והיא מגיעה עד 23,092 MIPS במחשב אחד (דגם 754 בסדרת z9 EC). בנוסף לכך, ליבמ יש טכנולוגיה המכונה Parallel Sysplex (קיצור של מערך מחשבים מקביליים) שבה מופעלים עד 32 עותקים של מערכת ההפעלה z/OS בתצורה לוגית של מערכת מחשב אחת גדולה. משמעות הדבר ש-16 מחשבים מדגם 732 בסדרת z9 EC (שכל אחד מריץ שני עותקים של מערכת ההפעלה z/OS) המחוברים באמצעות טכנולוגיית Parallel Sysplex מסוגלים להגיע תאורטית לעוצמה של 248,528 MIPS.
עם זאת, מדד ה-MIPS  מטעה באופן יסודי משתי סיבות:
משמעות השינויים שנעשו במשך השנים בארכיטקטורה של המעבד היא שמדד ה-MIPS איבד כל קשר ישיר למספר הפקודות המבוצעות בפועל. קיימות כמה שיטות להמרת עוצמת המעבד של מחשב מסוג IBM PC מודרני הנמדד בזמן שעון, לעוצמת המחשב המרכזי הנמדדת ב-MIPS. שיטה אחת אחד הוא חלוקה קצב השעון ב-4 על מנת לקבל את ביצועי המחשב האישי ב-MIPS. שיטה אחרת גורסת דווקא כי יש להכפיל את קצב השעון על מנת לקבל את ביצועי המחשב האישי ב-MIPS. גם בשיטה הממעיטה יוצא כי עוצמת המחשב האישי התקני כיום היא קרוב ל-1,000 MIPS, אבל ברור שמחשב אישי כזה אינו בר־תחרות עם מחשב מרכזי שעוצמתו ב-MIPS נמוכה הרבה יותר, אחרת לא היה למחשבים מרכזיים זכות קיום. משמעות ה-MIPS כיום היא יותר להשוואה בין עוצמת של מעבדים של מחשבים מרכזיים שונים.
ערך מספרי אחד כדוגמת MIPS אינו מדויק כאשר בודקים אותו בסוגים שונים של עבודת המחשב. התכנון של המחשב המרכזי שם דגש על "ביצועים מאוזנים" ויכולות תמיכה מעולות בפעולות קלט/פלט במיוחד בתמיכה במסדי נתונים וביצוע עסקאות (טרנזקציות).
המדד הרשמי של חברת יבמ להערכת ביצועי המחשב המרכזי קרוי LSPR (ראשי תיבות באנגלית של מראה מקום לביצועי מערכות גדולות) שבו נעשה שימוש בטבלאות השוואה בין מחשבים מרכזיים תוך התחשבות בסוגי סביבות העבודה השונות האפשריות.
ניתן לראות אנלוגיה לנושא השוואת ביצועי מחשבים שונים מעולם שרתי היוניקס שבו לקוחות תובעניים בודקים את ביצועי המחשבים על סמך בדיקות של סביבות עבודה מסוימות כדוגמת הבדיקות המכונות TPC-C או  SpecInt ואינם מסתפקים בזמן השעון של ה-CPU בלבד. עם זאת, הולכת ומתגברת התופעה שגם בדיקות אלו סובלות בעצמן מבעיות.
נדרשת כמות עבודה משמעותית (ולעיתים גם יכולת ניחוש) כדי שהלקוחות ידעו מהו סוג סביבת העבודה שלהם על מנת שיוכלו ליישם רק את ערכי ה-LSPR הרלוונטיים להם. לפיכך השימוש ב-MIPS ממשיך להיות פופולרי כיום עד כדי כך שנציגי חברת יבמ ויועצים ממשיכים לפרסם את ההבדלים בין דגמי המחשב השונים בטבלאות מבוססות MIPS.
ראו גם

DMIPS
I Get a Kick Out of You

| --- | --- |
 שיר בביצוע אתל מרמן
 יצא לאור:  1934
 סוגה:  ג'אז
 שפה:  אנגלית
 כתיבה:  קול פורטר
 לחן:  קול פורטר
 
"I Get a Kick Out of You" הוא שיר שהולחן ונכתב על ידי קול פורטר ובוצע לראשונה במחזמר "הכל הולך" שהוצג בברודוויי ב-1934, ולאחר מכן בגרסה הקולנועית משנת 1936. השיר בוצע במקור על ידי הזמרת האמריקאית אתל מרמן, והקליטו אותו עשרות אמנים בולטים, ביניהם פרנק סינטרה, אלה פיצג'רלד וטוני בנט עם ליידי גאגא. גרסת כיסוי משנת 1995 זכתה בפרס גראמי בקטגוריית "העיבוד המוזיקלי האינסטרומנטלי הטוב ביותר לקטע כלי המלווה זמר או זמרים" והוענקה למעבד רוב מק'קונל.
שינויים בשיר

המילים שונו לראשונה זמן קצר לאחר כתיבתן. הבית האחרון נכתב במקור כך:
I get no kick in a plane"

I shouldn't care for those nights in the air

That the fair Mrs. Lindbergh goes through

"But I get a kick out of you.
לאחר חטיפת לינדברג בשנת 1932, פורטר שינה את השורה השנייה והשלישית ל:
Flying too high with some guy in the sky"

"Is my idea of nothing to do
בגרסה הקולנועית מ-1936, נכתבו מילים חלופיות עבור הבית השני במטרה להחליף את אזכור הקוקאין; דבר אשר לא התקבל על פי ההפקה ההוליוודית מ-1934.
הבית המקורי הוא כדלקמן:
Some get a kick from cocaine"

I'm sure that if

I took even one sniff

That would bore me terrif-

Ically, too

"Yet, I get a kick out of you
פורטר שינה את השורה הראשונה ל:
"Some like the perfume in Spain"
סינטרה הקליט גם את הגרסה המקורית עם אזכור הקוקאין וגם את הגרסה ללא האזכור: הראשונה הוקלטה בשנת 1953, והשנייה בשנת 1962. בהופעה חיה בפריז בשנת 1962 (שלא יצאה לאור עד 1994), סינטרה שר את הגרסה שהשתנתה עם השורה הראשונה כ-"Some like the parfum from Spain". אלטרנטיבה נוספת שאושרה על ידי פורטר הייתה השורה "whiff of Guerlain". ישנה גרסה נוספת שנכללה ב-Sinatra and Swingin' Brass.
בתרבות הפופולרית

בתוכנית הטלוויזיה הפופולרית לילדים "רחוב סומסום" נעשתה פרודיה על גרסתה של אתל מרמן. בשנת 1968 הוציאה הזמרת הילדגרד קנף גרסה לשיר עם מילים גרמניות שנכתבו על ידי מישה מליינק בשם "Nichts haut mich um, aber du" ("Nothing knocks me over but you"). בסרט "אוכפים לוהטים" משנת 1974 נכלל השיר. בשנת 1974 הוציא הזמר האוסטרלי גארי שירסטון גרסה משלו לשיר, שזכתה להצלחה במצעדי השירים ברחבי העולם. בשנת 1982 הקליטה הלקה השוודית יילנה טידר את השיר, בשם "Flickan i en Cole Porter-sång" עבור אלבומה, Puls. הגרסה של הלהקה נכתבה מחדש על ידי פר גסל.
בעיבוד הקולנוע המוזיקלי של קנת בראנה משנת 2000 ‏Love's Labour's Lost, דון ארמדו, בגילומו של טימותי ספאל, שר את השיר במבטא קסטיליאני שתואר כ"מוגזם". בשיר "One Beer" הלקוח מהאלבום Mm..Food, של הראפר אם אף דום ישנו אזכור של "I Get a Kick Out of You". בסרט "רצח באוריינט אקספרס" משנת 2017 מושמע השיר ללא מילותיו.
בשנת 2021 הוציאו טוני בנט וליידי גאגא את השיר כסינגל המוביל מתוך אלבומם המשותף השני, Love for Sale. ביצועם לשיר היה מועמד בטקס פרסי גראמי ה-64 בקטגוריות הקלטת השנה, ביצוע הפופ הטוב ביותר של צמד/להקה והווידאו קליפ הטוב ביותר.
RNA פולימראז

RNA פולימראז בבקטריופאג' T7 בונה mRNA (בירוק) מתבנית DNA, החלבון הנוצר מופיע בצבע סגול
RNA פולימראז (באנגלית: RNA polymerase, בקיצור: RNAP או RNApol) הוא אנזים, המבצע את תהליך השעתוק בכל תאיהם של היצורים החיים.
האנזים מזרז את יצירתה של מולקולת RNA לפי המידע המצוי במולקולת תבנית של DNA. תהליך השעתוק הוא שלב הביניים המקשר בין תבנית ה-DNA ובין החלבונים הבונים את התא.
RNA פולימראז התגלה בנפרד על ידי שני חוקרים, סם וייס וג'ררד הורביץ, בשנת 1960.
RNA פולימראז בתאים פרוקריוטיים

בתאים פרוקריוטיים (חיידקים) ידוע סוג אחד של RNA פולימראז אשר אחראי לסינתזה של כל שלושת סוגי ה-RNA: שליח (mRNA), מעביר (tRNA), וריבוזומלי (rRNA).
בחיידקי Escherichia coli הפולימראז הוא מולקולה ענקית במשקל 449 קילודלטון. לב הפולימראז ("אנזים הליבה") בנוי מ-4 תת-יחידות: שתי תת-יחידות α (אלפא), אחת β (בתא) ואחת 'β. האנזים השלם (ההולואנזים) כולל יחידה נוספת: σ (סיגמא), הקרויה לעיתים "גורם סיגמא".
ליבת האנזים לבדה מסוגלת לבנות גדיל RNA לפי תבנית ה-DNA. עם זאת, גורם הסיגמא חיוני לשעתוק מוצלח, שכן הוא מסייע לאנזים להיקשר ל-DNA בתחילתם של גנים. הודות לכך לא מתבצעים שעתוקים אקראיים לכל אורך הגנום אלא רק מתחילתם ועד סופם של הגנים. ההולואנזים (אנזים הליבה וגורם הסיגמא) נצמדים לפני השעתוק לאזור המצוי לפני תחילת הגן והקרוי קדם (Promoter). כל הקדמים בתאים פרוקריוטיים מכילים רצפים מסוימים של נוקלאוטידים, אותם מסוגל גורם הסיגמא לזהות.
אנזימי RNA פולימראז נקשרים למקומות אקראיים ב-DNA בכל עת. לאחר שהם נקשרים, הם משוטטים לאורך גדיל ה-DNA עד שהם מגיעים לקדם, שם הם נעצרים ומתחילים בשעתוק. לאחר שעתוק של כעשרה בסיסים, ניתק גורם הסיגמא מהאנזים והשעתוק נמשך בלעדיו. בתחילת השעתוק נפרמת המולקולה הדו-גדילית של ה-DNA. בקדם קיים רצף קטן המכיל תימין ואדנין בלבד; מאחר שתימין נקשר לאדנין בשני קשרי מימן בלבד (לעומת שלושה קשרי מימן בין גואנין וציטוזין), הרי שבאזור זה מתאפשרת פרימה קלה יחסית של ה-DNA, תוך השקעה נמוכה יותר, יחסית, של אנרגיה. פעילות פרימת ה-DNA קרויה הליקאז (Helicase), ו-RNA פולימראז מסוגל לבצעה לבדו. פעולת האנזים DNA פולימראז, לעומת זאת, המבצע את תהליך שכפול ה-DNA, אינה כוללת פעילות הליקאז, והוא נזקק להליקאז חיצוני.
בלב מערך השעתוק קיימת תעלה באורך 55Å (אנגסטרם) ובקוטר 25Å; תעלה זו מותאמת להכיל את הגדיל הנוצר (קוטר ה-DNA הדו-גדילי הוא 25Å). התעלה מסוגלת להכיל לאורכה 16 נוקלאוטידים.
בתא ממוצע של E. coli קיימות כ-3,000 מולקולות RNA פולימראז. כמחצית מהן עסוקות בשעתוק פעיל בכל רגע נתון; כרבע קשורות לקדמים ועומדות להתחיל בשעתוק; וכרבע משוטטות על גבי ה-DNA בחפשן אחר קדמים. רק כאחוז בודד ממולקולות ה-RNA פולימראז מרחפות בציטופלזמה.
RNA פולימראז בתאים איקריוטיים

בתאים איקריוטיים קיימים מספר אנזימים שונים הקרויים RNA פולימראז:
RNA פולימראז I מסנתז rRNA.
RNA פולימראז II מסנתז mRNA. זהו הפולימראז הנחקר ביותר, שרבים מגורמי השעתוק הקשורים אליו ידועים. בנוסף מסנתז microRNA ו-snRNA.
RNA פולימראז III מסנתז tRNA, סוגים נוספים של rRNA ומולקולות RNA קטנות נוספות.
בצמחים, נוסף על הנ"ל, קיימים RNA פולימראז IV ו-RNA פולימראז V, והם מסנתזים siRNA.
בנוסף קיימים סוגים נוספים של RNA פולימראז במיטוכונדריה ובכלורופלסטים.
120 פעימות בדקה

| --- | --- |

כרזת הסרט בעברית
 בימוי:  רובן קמפיו 
 הופק בידי:  איג שרבונו, מארי-אנז' לוסיאני 
 תסריט:  רובן קמפיו, Philippe Mangeot 
 עריכה:  רובן קמפיו 
 שחקנים ראשיים:  אדל אנל פליקס מריטו Aloïse Sauvage Ariel Borenstein Coralie Russier Arnaud Valois נהואל פרז ביסקיארט סמואל שורין אנטואן רנרץ Simon Guélat 
 מוזיקה:  ארנו רבוטיני 
 צילום:  ז'אן לפוארי 
 מדינה:  צרפת צרפת
 חברה מפיצה:  ורטיגו מדיה, Teodora Film, הולו 
 שיטת הפצה:  וידאו על פי דרישה 
 הקרנת בכורה:  16 בנובמבר 2017 
 משך הקרנה:  140 דק' 
 שפת הסרט:  צרפתית 
 סוגה:  סרט דרמה, סרט להט"בי 
 הכנסות באתר מוג'ו:   beatsperminute
 פרסים:  פרס סזאר לסרט הטוב ביותר (רובן קמפיו)  פרס סזאר לעריכה הטובה ביותר (רובן קמפיו)  פרס סזאר למוזיקה הטובה ביותר שנכתבה לסרט (ארנו רבוטיני)  פרס האקדמיה האירופית לקולנוע לעריכה (רובן קמפיו)  פרס סזאר לתסריט המקורי הטוב ביותר (רובן קמפיו)  פרס סזאר לשחקן המשנה הטוב ביותר (אנטואן רנרץ)  פרס סזאר לשחקן המבטיח ביותר (נהואל פרז ביסקיארט)  קוויר פאלם 
 דף הסרט ב־IMDb
 
120 פעימות בדקה (בצרפתית: 120 battements par minute; באנגלית: BPM (Beats per Minute) או 120 BPM (Beats per Minute)) הוא סרט דרמה צרפתי משנת 2017 בבימויו של רובן קמפיו ובכיכובם של נאוול פרז ביסקאיאר ואדל אנל. הסרט עוסק בזכויות להט"ב בצרפת ובמגפת האיידס בשנות ה-90. קמפיו ושותפו לכתיבת התסריט פיליפ מנז'ו התבססו על חוויותיהם האישיות הקשורות לארגון האקטיביסטי ACT UP בפיתוח הסיפור.
הסרט הוקרן לראשונה בפסטיבל הקולנוע בקאן 2017, ולאחר מכן הוקרן בפסטיבלי קולנוע אחרים. בקאן הוא זכה לשבחים מצד המבקרים וכן בארבעה פרסים, לרבות פרס Grand Prix. הסרט זכה בשישה פרסי סזאר לרבות עבור הסרט הטוב ביותר.
תקציר העלילה

בראשית שנות ה-90, קבוצה של אקטיביסטים הקשורים לארגון ACT UP בפריז פועלים למען זכויות להט"ב בצרפת ונגד מגפת האיידס המשתוללת. הם מחליטים לנקוט במחאה ציבורית נגד הממשלה וחברות התרופות, אך נאבקים גם ביניהם לבין עצמם בנוגע לאסטרטגיה הנכונה שיש לנקוט בה.
הסרט עובר בהדרגה מהסיפור החברתי של פעולות המחאה של הקבוצה אל סיפוריהם האישיים של החברים בה: ז'רמי, צעיר נשא איידס שבריאותו מתדרדרת במהירות; נתן (ארנו ולואה), שאינו נשא בעצמו, המצטרף אל הארגון ומתחיל להתאהב בשון (נאוול פרז ביסקאיאר), נשא ותיק.
שחקנים ודמויות

| שם השחקן/ית | שם הדמות |
| --- | --- |
נהואל פרז ביסקיארט(אנ'): שון דלמזו
ארנו ולואה: נתן
אדל אנל: סופי
פליקס מריטו: מקס
הפקה

הבמאי רובן קמפיו כתב את התסריט, והתייחס אל עצמו כאל "אקטיביסט מיליטנטי של ACT UP בשנות התשעים", כלומר לא היה עליו לבצע שום חקירה ואיסוף מידע על מנת לדעת כיצד יש לתאר את האירועים בצורה נאמנה. סצנה אחת בסרט התבססה גם על הניסיון האישי שלו עם מגפת האיידס, כפי שאמר: "אני הלבשתי בן-זוג לאחר מותו". גם שותפו לכתיבת התסריט, התסריטאי פיליפ מנז'ו היה מעורב ב-ACT UP.‏
בקאן, הסביר קמפיו את החלטתו להמשיך בבימוי הסרט, ואמר כי "מעל לכל, BPM הוא סרט שרציתי לעשות במקום שבו כוחן של המילים הופך לרגעים טהורים של אקשן". התקציב להפקת הסרט, כ-5 מיליון דולר, גויס בתוך חודשים ספורים.
הפצה

הסרט הוקרן בהקרנת בכורה עולמית בפסטיבל הקולנוע בקאן ב-20 במאי 2017.‏ ב-24 ביוני הוא הוצג בפסטיבל הסרטים הבינלאומי במוסקבה, ולאחר מכן בפסטיבל הסרטים הבינלאומי בניו זילנד בחודש יולי. על אף שהחל משנת 2016 הופחתו מספר הסרטים בפסטיבל הסרטים הבינלאומי בטורונטו, הסרט בכל זאת התקבל לפסטיבל זה, שנערך בספטמבר 2017.
בקאן, חברת ההפצה The Orchard רכשה את זכויות להפצת הסרט בארצות הברית. הסרט יצא לאקרנים בצרפת ב-23 באוגוסט 2017. בישראל, הסרט הופץ ברשת בתי קולנוע לב החל מה-19 באפריל 2018.
תגובות > ביקורות

באתר האינטרנט הצרפתי AlloCiné, הסרט קיבל ציון ממוצע של 4.5 מתוך 5 על סמך 31 ביקורות, מה שהופך אותו לסרט עם הדירוג הגבוה ביותר של השנה. לסרט דירוג של 98% באתר Rotten Tomatoes, בהתבסס על 107 ביקורות, עם ממוצע משוקלל של 7.8 מתוך 10. על פי דעת הרוב באתר זה, הסרט "מרגש מבלי להיות מלודרמטי ... מציע מבט מרתק על תקופה מרכזית בהיסטוריה, שמותירה [את הצופים] מהורהרים זמן רב לאחר סיום ההקרנה". באתר Metacritic, לסרט יש ציון של 84 מתוך 100, בהתבסס על 25 ביקורות.
ג'אדה יואן (Vulture.com) כתבה כי הסרט מרגש עד דמעות, ושיבחה אותו על היותו "דיוקן ייחודי ואינטימי של הקהילה מבפנים". פיטר האוול ("Toronto Star") כתב כי המבקרים הצרפתיים בפסטיבל הקולנוע בקאן התרגשו מסרט זה וסימנו אותו כסרט הראוי לזכות בפרס חשוב. מבקר של ההוליווד ריפורטר, דוד רוני, סקר באופן חיובי את הדיאלוגים ואת צוות השחקנים הצעיר, תוך שהוא מותח ביקורת על הקצב של הסרט. טים רובי (דיילי טלגרף) העניק לסרט שלושה מתוך חמישה כוכבים, החמיא לרגעים הקומדיים ולסצנת הסקס, אשר לדעתו מאזנת היטב בין המודעות לסיכון (בקיום יחסי מין כאשר אחד הפרטנרים הוא נשא HIV) לבין סקסיות. מבקר הואניטי פייר, ריצ'רד לוסון, שיבח את הסרט כ-"חצי דוקו-דרמה מפוכחת ומקיפה, וחצי נרטיב על התמודדות אישית עם מחלה ארורה". לוסון והמבקרים בהוליווד ריפורטר השוו את הסרט למחזה "הלב הנורמלי" של לארי קרמר.
תגובות > תקריות

ב-4 בפברואר 2018 שיבשה קבוצת מפגינים נוצריים המחזיקים בסמלים דתיים כשהם שרים מוזיקה כנסייתית את הקרנת הסרט במוזיאון האיכרים הרומני בבוקרשט. המפגינים נשאו שלטים עם מסרים לאומיים ונוצריים וטענו כי "סרט עם עלילה כזו אינו מקובל" במוזיאון האיכרים הרומני, שכן "זהו סרט על הומוסקסואלים" ו-"האיכר הרומני הוא אורתודוקסי נוצרי". לאחר חצי שעה הוציאה המשטרה את המפגינים מהקולנוע. הקרנה זו של הסרט הייתה חלק מסדרת אירועים המוקדשים להיסטוריה של הלהט"ב. הבמאי טודור ג'יורג'יו, תומך בזכויות להט"ב ועד למה שקרה, מתח ביקורת בפוסט בפייסבוק על התנהגות פוגענית זו וביקש אמצעי אבטחה באולמות הקולנוע שבהם מוקרנים סרטי להט"ב.
ביאורים

↑  Shared with Loveless by Andrey Zvyagintsev.
Young Heart

Young Heart הוא אלבום האולפן הרביעי של הזמרת-יוצרת הבריטית בירדי. האלבום יצא לאור ב-30 באפריל 2021, על ידי חברת התקליטים אטלנטיק רקורדס. מתוך האלבום יצאו ארבעה סינגלים.
רקע והכרזה

לאחר צאת האלבום של Beautiful Lies משנת 2016, בירדי הודיעה שתיקח הפסקה ארוכה ממוזיקה, אך בסופו של דבר היא הכריזה בנובמבר 2020 עם צאתם של המיני-האלבום Piano Sketches, שיצא באותו חודש.
בירדי סיפרה כי האלבום יהיה שונה מן האלבום הקודם וציינה כי Young Hearts, הוא "די מצומצם - כל מה שלא היה צריך להיות שם, לא שם. אין קישוטים".
רשימת רצועות

| Young Heart> מס' | Young Heart> שם | Young Heart> משך | Young Heart>  | Young Heart>  | Young Heart>  | Young Heart>  | Young Heart>  | Young Heart>  | Young Heart>  |
| --- | --- | --- | --- | --- | --- | --- | --- | --- | --- |
| 1. | The Witching Hour - Intro  | 0:49 |  |  |  |  |  |  |  |
| 2. | Voyager  | 4:26 |  |  |  |  |  |  |  |
| 3. | Loneliness  | 3:22 |  |  |  |  |  |  |  |
| 4. | The Otherside  | 3:26 |  |  |  |  |  |  |  |
| 5. | Surrender  | 3:54 |  |  |  |  |  |  |  |
| 6. | Nobody Knows Me Like You Do  | 4:57 |  |  |  |  |  |  |  |
| 7. | River Song  | 3:45 |  |  |  |  |  |  |  |
| 8. | Second Hand News  | 4:08 |  |  |  |  |  |  |  |
| 9. | Deepest Lonely  | 3:52 |  |  |  |  |  |  |  |
| 10. | Lighthouse  | 3:33 |  |  |  |  |  |  |  |
| 11. | Chapoin Waltz in A Minor (Interlude)  | 0:45 |  |  |  |  |  |  |  |
| 12. | Evergreen  | 3:32 |  |  |  |  |  |  |  |
| 13. | Little Blue  | 3:03 |  |  |  |  |  |  |  |
| 14. | Celestial Dancers  | 5:19 |  |  |  |  |  |  |  |
| 15. | New Moon  | 3:32 |  |  |  |  |  |  |  |
| 16. | Young Heart  | 5:58 |  |  |  |  |  |  |  |
| משך כולל: | משך כולל: | 58:21 |  |  |  |  |  |  |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 30 באפריל 2021 | תקליטור • תקליט • הורדה דיגיטלית • סטרימינג • קלטת שמע | אטלנטיק רקורדס |  |
הערות שוליים

1 2  Young Heart, genius (באנגלית)
↑  Birdy: "I think I really needed a break after the last album"", notion, ‏2020-11-23 (באנגלית)
↑  Birdy Brings Emotion and Clarity with New EP, Piano Sketches, ladygunn, ‏2020-11-09 (באנגלית)
↑  Birdy Releases First Single from Forthcoming Album 'Young Heart', vacancy-mag, ‏2021-01-22 (באנגלית)
↑  Young Heart by Birdy (באנגלית בריטית), נבדק ב-2021-01-23
↑  Birdy Young Heart Exclusive Recycled Vinyl (באנגלית בריטית), נבדק ב-2021-01-23
| בירדי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Birdy • Fire Within • Beautiful Lies • Young Heart • Portraits |  |
| מיני אלבומים | Live in London • Live in Paris • Birdy – Artist Lounge EP • Breathe • Piano Sketches • Air: Gemini’s Songs |  |
| סינגלים | "Skinny Love" •" Shelter" • "People Help the People" • "1901" • "Wings" • "No Angel" • "Light Me Up" • "Words as Weapons" • "Let It All Go" • "Keeping Your Head Up" • "Wild Horses" • "Words" • "Blue Skies" • "Surrender" • "Loneliness"	• "Deepest Lonely" • "Second Hands News" • "Little Blue" • "Open Hearts" • "Quietly Yours" • "Raincatchers" |  |
| השתתפות בסינגלים | "Find Me" • "Non c'è più musica" • "Closure" • "Riverbed" |  |
| סינגלים שיווקים | "Hear You Calling" • "Open Your Heart" •" Island Lights" • "If This Is It Now" |  |
| --- | --- |
בקרת זהויות :  MusicBrainz release group: 62017562-0c96-43c6-937d-f6feeeb6caca
Young Guns

Young Guns הוא סינגל הבכורה של המפיק המוזיקלי הבריטי לוי ווייט, בהשתתפות הזמר-יוצר הבריטי אד שירן, הזמרת הבריטי יסמין, גרימינל והראפר דבלין. השיר יצא לאור ב-8 ביולי 2011, להורדה דיגיטלית בבריטניה.
וידאו קליפ

הווידאו קליפ הנלווה לשיר עלה ליוטיוב ב-10 ביוני 2011. הקליפ בוים על ידי קארלי קוסן.
בקליפ מככבים שירן, יסמין, גרימינל ודבלין, כאשר הם נבדקים במעבדה, על ידי ווייט כמדען. נושא הקליפ מבוסס על ארבעת היסודות. שירן מייצג את יסוד האש, יסמין היא יסוד האוויר/רוח, גרימינל הוא יסוד האדמה ודבלין הוא יסוד המים.
רשימת רצועות

| הורדה דיגיטלית – מיני-אלבום> מס' | הורדה דיגיטלית – מיני-אלבום> שם | הורדה דיגיטלית – מיני-אלבום> משך | הורדה דיגיטלית – מיני-אלבום>  | הורדה דיגיטלית – מיני-אלבום>  | הורדה דיגיטלית – מיני-אלבום>  | הורדה דיגיטלית – מיני-אלבום>  | הורדה דיגיטלית – מיני-אלבום>  | הורדה דיגיטלית – מיני-אלבום>  | הורדה דיגיטלית – מיני-אלבום>  |
| --- | --- | --- | --- | --- | --- | --- | --- | --- | --- |
| 1. | Young Guns (גרסה מלאה)   | 3:31 |  |  |  |  |  |  |  |
| 2. | Young Guns (אינסטרומנטלי)   | 3:31 |  |  |  |  |  |  |  |
| 3. | Young Guns (עריכת רדיו)   | 3:18 |  |  |  |  |  |  |  |
| 4. | Young Guns (עריכת רדיו, אינסטרומנטלי)   | 3:18 |  |  |  |  |  |  |  |
| משך כולל: | משך כולל: | 13:38 |  |  |  |  |  |  |  |
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  בריטניה | מצעד הסינגלים הבריטי | 86 |  |
|  בריטניה | מצעד שירי האינדי | 10 |  |
|  בריטניה | מצעד שירי ה-R&B | 24 |  |
הערות שוליים

↑  לוי ווייט, אד שירן, ג'יימס דבלין, ג'ושוע רמזי, ג'ייק גוסלינג
↑   Young Guns, בביצוע LEWI WHITE - YOUNG GUNS (FT. DEVLIN, ED SHEERAN, YASMIN, GRIMINAL) [OFFICIAL MUSIC VIDEO - HD], סרטון  באתר יוטיוב
1 2  Young Guns - EP by Lewi White iTunes
| אד שירן |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | + • × • ÷ • No.6 Collaborations Project • = • - • Autumn Variations |  |
| אלבומי אוסף | 5 |  |
| מיני-אלבומים | Loose Change • Songs I Wrote with Amy • No. 5 Collaborations Project • The Slumdon Bridge |  |
| אלבומי וידאו | Jumpers for Goalposts: Live at Wembley Stadium |  |
| סיבובי הופעות | Tour + • x Tour • Tour ÷ • +–=÷x Tour |  |
| אד שירן – שירים |
| --- | --- | --- |
| + | "The A Team" • "Drunk" • "Small Bump" • "You Need Me, I Don't Need You" • "Lego House" • "Give Me Love" |  |
| × | "One" • I'm a Mess • "Sing" • "Don't" • "Photograph" • "Bloodstream" • "Tenerife Sea" • "The Man" • "Thinking Out Loud" • "Afire Love" |  |
| ÷ | "Eraser" • "Castle on the Hill" • "Dive" • "Shape of You" • "Perfect" • "Galway Girl" • "Happier" • "New Man" • "Hearts Don't Break Around Here" • "What Do I Know?" • "How Would You Feel (Paean)" • "Supermarket Flowers" • "Barcelona" • "Bibia Be Ye Ye" • "Nancy Mulligan" • "Save Myself" |  |
| No.6 | "Beautiful People" • "South of the Border" • "Cross Me" • "Take Me Back to London" • "Best Part of Me" • "I Don't Care" • "Antisocial" • "Remember the Name" • "Nothing on You" • "Blow" |  |
| = | "Bad Habits" • "Visiting Hours" • "Shivers" • "Overpass Graffiti" • "The Joker and the Queen" |  |
| - | "Eyes Closed" |  |
| שיתופי פעולה | "If I Could" • "Young Guns" • "Teardrop" • "Hush Little Baby" • "Dreamers" • "Watchtower" • "Everything Has Changed" • "Old School Love" • "All About It" • "I Was Made for Loving You" • "Growing Up (Sloane's Song)" • "Dark Times" • "Lay It All on Me" • "Reuf" • "Boa Me" • "End Game" • "River" • "Amo Soltanto Te" • "Own It" • "Those Kinda Nights" • "Run" • "Bam Bam" • "Sigue" • "Forever My Love" • "Celestial" |  |
| שירים אחרים | "All of the Stars" • "Candle in the Wind" • "I See Fire" • "Make It Rain" • "Afterglow" • "Merry Christmas" • "Sausage Rolls for Everyone" • "Peru" |  |
RNA פולימראז II

RNA פולימראז II בשמר האפייה בקומפלקס עם אלפא אמניטין (באדום). המגנזיום באתר הפעיל מסומן בוורוד. העיגולים האפורים הם יוני אבץ.
RNA פולימראז II הוא אנזים הנמצא בתאים אֵיקַרְיוֹטִיים. הוא מזרז שעתוק של DNA ל־mRNA, snRNA ו-microRNA ראשוניים. לרוב האורגניזמים יש 12 תתי-יחידות של RNA פולימראז II, עם מסה של 550 kDa.‏ RNA פולימראז II הוא הסוג הנחקר ביותר של RNA פולימראז. מספר רב של גורמי שעתוק דרוש לקישור לפרומוטורים ולתחילת השעתוק.